
                                Λευκάδα,26-07-2024
                               






Αγαπητά μου παιδιά, δεχτείτε τον χαιρετισμό μου.

Με την ανακοίνωση των αποτελεσμάτων των επιτυχόντων στις πανελλαδικές εξετάσεις, εκφράζω τα θερμά μου συγχαρητήρια, σε όλες και όλους, τις νέες και τους νέους του νησιού μας, που πέτυχαν την είσοδό τους στα Ιδρύματα της Τριτοβάθμιας Εκπαίδευσης και από αύριο θα ανήκουν στη μεγάλη Ακαδημαϊκή Κοινότητα. 

Η εισαγωγή σας στο πανεπιστήμιο, είναι αποτέλεσμα της μεθοδικής προσπάθειας και της επιμονής που δείξατε .Με κόπο και αγώνα κερδίσατε ακόμα μια μάχη, με αρωγούς και συμπαραστάτες την οικογένεια και τους καθηγητές σας.
Σε αυτό το σημείο όμως, θα ήθελα επίσης, να συγχαρώ και τα παιδιά που δεν κατάφεραν να περάσουν παρά την προσπάθειά τους και δεν κέρδισαν τον στόχο τους. Η ζωή είναι γεμάτη ευκαιρίες και επιτυχίες για όσους προσπαθούν και πιστεύουν στις δυνάμεις τους και τον προορισμό τους.

Καλή σταδιοδρομία σε όλους με αγάπη.


							                 Ο Δήμαρχος Λευκάδας
	
									
								     Δρ. Ξενοφών Ν. Βεργίνης

